ཡུལ་སྐོར་ལས་རིགས་འཕེལ་རྒྱས་གཏོང་བའི་བརྒྱུད་རིམ་ཁྲོད་ལྷ་ས་གྲོང་ཁྱེར་ཡུལ་སྐོར་སྡེ་ཚན་གྱིས་དེ་སྔའི་ས་གནས་དེ་གའི་ཡུལ་སྐོར་དྲིལ་བསྒྲགས་འོས་སྦྱོར་བྱེད་པ་ལས་བརྒལ་བ་དང་ཆབས་ཅིག་རྒྱལ་ནང་ཡུལ་སྐོར་དང་།རྒྱལ་སྤྱིའི་ཡུལ་སྐོར།ས་མཚམས་སྒྲོལ་བའི་ཡུལ་སྐོར་འཕེལ་རྒྱས་འོས་འཚམ་གཏོང་བ་བཅས་འཕེལ་རྒྱས་ཤུགས་ཆེན་གཏོང་བའི་སྤྱིའི་བྱེད་ཕྱོགས་ལ་དམིགས་ནས་ཕྱི་རྒྱལ་དུ་ཡུལ་སྐོར་འགྲོ་རྒྱུ་བྲིན་སྐུལ་བྱེད་པའི་ལས་དོན་སྒྲིག་འཛུགས་བྱས་ནས་སྤེལ་བ་རེད།དེ་དང་ཆབས་ཅིག་པེ་ཅིང་དང་ཅང་སུའུ་ཡི་བོད་སྐྱོར་ཐབས་ལམ་སྤྱད་དེ་ས་གནས་གཉིས་ཀྱི་ཡུལ་སྐོར་ཅུས་ཀྱིས་མངའ་ཁོངས་ཕྱིར་བསྐྱོད་དེ་འོས་སྦྱོར་གྱི་གོ་སྐབས་དམ་འཛིན་བྱས་ནས་མངའ་ཁོངས་ཕྱིའི་འོས་སྦྱོར་བྱེད་སྒོ་ཆེ་གྲས་རབ་དང་རིམ་པར་ཞུགས་པ་དཔེར་ན།ཨའོ་མོན་འཛམ་གླིང་ཤུལ་བཞག་དང་སྤྲོ་གསེང་གྲོང་ཁྱེར་གྱི་ཡུལ་སྐོར་དངོས་མང་སྟོན་ཚོགས་དང་མཚོ་འགག་ངོགས་གཉིས་ཀྱི་ཐའེ་པེ་འགྲེམས་ཚོགས་སོགས་རེད།